Facebook - 💌 WebTK - Jou kaartjie aan WebTalK 🚀 Nooi, Oorsig, Nuus en meer 🔥
Met Webtalk, ... Lees meer
Tuis - Facebook Helderberg-stut maak naam | Netwerk24
Helderberg-stut maak naam
Deur Neels Du Toit 17 Februarie 2020 06:02
Helderberg-rugbyklub begin sy seisoen met goeie nuus. Dehan Kruger, vaskopstut van die klub, is in die Westelike Provinsie-rugbyspan opgeneem.
Terwyl dit vir hom en die klub ’n groot eer is, sal die klub waarskynlik vir ’n groot deel van die seisoen sonder hom moet klaarkom.
Die amptelike opening van die seisoen vind Donderdag 20 Februarie van 19:30 by die klubhuis plaas. Almal is welkom om dit by te woon.
Die klub se senior proewe het Saterdag (8 Februarie) plaasgevind en die volgende spelers het die oog gevang: Jurgen Dorfling (voorspeler) van Bloemfontein, Nico Etzebeth (flank) van Hamiltons, Lyle Gelant (vleuel) en Nizaar Roos (senter) van Tygerberg, Gerrie le Roux (haker) van Pukke, Duanne Philander (haker) van St. George’s, Jonathan Schenck (vaskopstut) van Maties, Lappies Terblanche (stut) van Amerika en Werner en Waylan Williams (losvoorspelers) van Macassar.